Pumpier tilef ħajtu f'San Pietruburgu fir-Russja wara li l-fabbrika Nevskaya Manufaktura nħakmet minn nirien kbar. Dan l-inċident seħħ ilbieraħ. Ir-riħ qawwi li ħakem il-post għamilha aktar diffiċli biex jintfew in-nirien. Mat-300 pumpier taw sehemhom f'din l-operazzjoni bil-għan li jiġu kkontrollati n-nirien. Il-Ministru għall-Emerġenzi Russu qal li 40 persuna ġew evakwati wara li kawża tan-nirien waqgħu l-bejt u t-terazzin tal-post. Dħaħen kbar dehru madwar il-belt kollha. Din il-fabbrika, li hija post magħruf sew fil-belt ta' San Pietruburgu, inbniet fl-1841 u li fiha kien jiġi mmanifatturat id-drapp.